ჩიულუს მთები

ჩიულუს მთები () ― ქედი მაკუენის ოლქში, კენიის სამხრეთ-აღმოსავლეთ ნაწილში. წარმოქმნის 100 კმ-ის სიგრძის ვულკანურ ველს, რომელიც ჩრდილო-დასავლეთიდან სამხრეთ-აღმოსავლეთითაა წაგრძელებული. უმაღლესი წერტილის სიმაღლე 2 188 მეტრია.Global Volcanism Project – Chyulu Hills

ჩიულუს მთების ეროვნულ პარკში მდებარეობს ლევიათანის მღვიმე (ასევე ცნობილი როგროც კისულის მღვიმე), რომელიც 11 კმ-ის სიგრძისაა და ერთ-ერთი უგრძესი მღვიმეა აფრიკაში. ეროვნული პარკი ცავოს კონსერვაციის ტერიტორიის ნაწილია, რომელიც დასავლეთ ცავოს ეროვნულ პარკს, აღმოსავლეთ ცავოს ეროვნულ პარკსა და კიბვეზის ტყეს მოიცავს.

პარკის მთავარი შესასვლელი კიბვეზიშია, მაკუენის ოლქში.

გეოგრაფია
ჩიულუს მთები კენიის დიდი რიფტული ხეობიდან 150 კმ-ით აღმოსავლეთით მდებარეობს. მთები რამდენიმე ასეული პატარა ბორცვისა და კონუსისგან შედგება. მთების ჩრდილოეთ ნაწილში ვულკანიზმი 1.4 მილიონი წლის წინ დაიწყო და დროთა განმავლობაში სამხრეთ-აღმოსავლეთით გავრცელდა. ეს ვულკანები დღემდე აქტიურად მიიჩნევა, მიუხედავად იმისა, რომ უკანასკნელი ორი ამოფრქვევა 1856 წელს დაფიქსირდა. მთებში მდებარეობს ლევიათანის მღვიმე, რომელიც ერთ-ერთი უგრძესი ლავური მღვიმეა მსოფლიოში.Tom Parkinson, Matt Phillips, Will Gourlay: Kenya Lonely Planet, 2006. 

ჩიულუს მთებიდან 30 კმ-ით ჩრდილო-აღმოსავლეთით კიბვეზი მდებარეობს.Kenya Wildlife Service – Chyulu Hills National Park 

მთებში მუდმივი მდინარეები არ მიედინება, მაგრამ წვიმის წყალი მდინარეებს, ცავოსა და ათის, და მზიმის წყაროებს კვებავს.

ჩიულუს მთები ცავოსა და ამბოსელის ვაკეებად იყოფა. ამ ტერიტორიაზე მასაისა და კამბას ხალხები ცხოვრობენ.Godfrey Mwakikagile (2007): Kenya – Identity of a Nation 

რესურსები ინტერნეტში
Kenya Wildlife Service – Chyulu Hills National Park
Global Volcanism Project – Chyulu Hills

სქოლიო

კატეგორია:IUCN კატეგორია II
კატეგორია:კენიის ქედები
კატეგორია:კენიის ეროვნული პარკები
კატეგორია:1983 წელს დაარსებული დაცული ტერიტორიები